Nos Hugo Dux Burgundiæ, universis ad quos præsens scriptum pervenerit memoriam rei gestæ. Noverint universi quòd nos querelam venerabilium fratrum, B. Abbatis,  monachorum Trenorchii multotiens audivimus, quòd nos (sicut dicebant)  gentes nostræ sibi graviter injuriabantur super piscatione aquæ Sagonne, quam suam esse dicebant,  ab antiquis possedisse de elemosinâ bonæ memoriæ Hugonis quondam Comitis Cabilonensis; à loco qui vulgò dicitur Filiolus,  Pirus Comitis,  inferiùs versùs Trenorchium. Quapropter rogavit nos dilectus  fidelis noster I. Comes Cabilonensis, ut amore Dei,  suis precibus elemosinam antecessorum suorum, Abbati  monachis Trenorchiensibus in pace dimitteremus, quittaremus,  faceremus de cætero ab Ecclesiâ possideri. Cujus precibus amore Dei ac beatæ Mariæ semper Virginis annuentes, quamvìs multotiens in dictæ aquæ piscatione voluntatem nostram nos  nostri fecerimus: volentes de cætero dictam piscationem monachis relinquere,  veniam de injuriâ (si quam eis super hoc intulimus) postulantes, donamus  concedimus in elemosinâ supradictâ,  quitamus piscationem totius aquæ Sagonnæ à loco qui vulgò dicitur Filiolus  Pirus Comitis,  inferiùs versùs Trenorchium, dicto Abbati  monachis Trenorchiensibus in perpetuum: ut ipsi omnimodè de cætero utantur piscatione dictæ aquæ ad suum libitum. Itaque de cætero à nobis vel nostris super hoc non inquietentur; sed illis nostra  dicti Comitis elemosina superiùs expressa, pacificè à nobis  ab omnibus custodiatur. Idem verò Johannes Comes Cabilonensis, hanc elemosinam antecessorum suorum  suam, laudavit  concessit, sicut superiùs est expressa:  faciet ipsam ad opus dictæ Ecclesiæ, per se  suos bonâ fide in perpetuum fideliter observari. In cujus rei testimonium, prædictis Abbati  monachis præsentem paginam tradidimus sigillo nostro,  sigillo dicti Comitis in testimonium veritatis sigillatam. Actum anno gratiæ M. CC. XXXIII.